**101/2013.(II.28.) Kgy. sz. határozat**

A Közgyűlés egyetért azzal, hogy a zárt ülés első napirendi pontjaként a „Tájékoztató Söpte Község Önkormányzata részére a söptei 0104/1 hrsz-ú ingatlanra biztosított kölcsön tárgyában” című előterjesztést tárgyalja.

**Felelős:** Dr. Puskás Tivadar polgármester

**102/2013.(II.28.) Kgy. sz. határozat**

A Közgyűlés megtárgyalta Söpte Község Önkormányzata részére a söptei 0104/1 hrsz-ú kivett telephely megnevezésű ingatlan 2/5-öd tulajdonjogának megvásárlásához biztosított 164.592.000.-Ft összegű kölcsön tárgyában előterjesztett javaslatot. Szombathely Megyei Jogú Város Önkormányzata kinyilvánítja, hogy jogfenntartással él. Felkéri a Pénzügyi, Gazdasági és Jogi Bizottságot, vizsgálja meg a jogviszony ügyleti vagy közjogi alapon történő megszüntetésének, módosításának lehetőségét, tekintettel a felek kölcsönös érdekeire. Felkéri a polgármestert, a Pénzügyi, Gazdasági és Jogi Bizottság javaslatát terjessze a márciusi Közgyűlés elé.

**Felelős**: Dr. Puskás Tivadar polgármester

Marton Zsolt alpolgármester

Molnár Miklós alpolgármester

Dr. Gaál Róbert jegyző

( A végrehajtásért:

 Lakézi Gábor a Városüzemeltetési Osztály vezetője)

**Határidő:** 2013. márciusi Közgyűlés

**103/2013.(II.28.) Kgy. sz. határozat**

A Közgyűlés az ülés elhúzódására tekintettel a napirendek folytatólagos tárgyalása mellett döntött.

**Felelős:** Dr. Puskás Tivadar, polgármester

**104/2013.(II.28.) Kgy. sz. határozat**

1./ A Közgyűlés a szombathelyi 7273/57, 7273/58, 7273/58/A, 7273/58/B hrsz-ú ingatlanok valamint a 7273/27 hrsz-ú ingatlannak a 7273/58 hrsz-ú telek déli határvonaláig tartó útszakasza megvásárlására az LuK Savaria Kft. által 2013. január 30. napján tett végleges ajánlatot megtárgyalta.

A Közgyűlés – az önkormányzat nevében valamint a SZOVA Zrt. kizárólagos illetve a Savaria TISZK Nonprofit Kft. többségi tulajdonosaként is - támogatja a fenti ingatlanoknak versenyeztetés nélküli értékesítését az előterjesztésben részletesen kifejtett fontos közérdekre, gazdasági, városfejlesztési érdekre tekintettel.

A Közgyűlés – arra tekintettel, hogy a vitában elhangzott érvek alapján az előterjesztés tárgyát stratégiai kérdésnek, a LuK Kft-t pedig stratégiai partnernek tekinti - elfogadja és az eladó gazdasági társaságok vezető tisztségviselőinek elfogadásra javasolja az LUK Kft. vételi ajánlatát 1.100.000,- EUR vételár és az ingyenesen felajánlott szombathelyi 8665/1 hrsz-ú ingatlan értékbecslő által megállapított forgalmi értékének figyelembe vételével.

2./ A Közgyűlés felkéri a SZOVA Zrt. Igazgatóságát, hogy a szombathelyi 7273/60 hrsz-ú ingatlannak az 1./ pontban megjelölt ingatlanok adásvételével egyidejű értékesítése érdekében folytasson további tárgyalásokat az LuK Savaria Kft-vel, és annak eredményéről tájékoztassa a Közgyűlés márciusi ülését.

3./ A Közgyűlés tudomásul veszi, hogy az önkormányzat tulajdonában lévő szombathelyi 7273/27 hrsz-ú ingatlannak a vételi ajánlatban meghatározott részére vonatkozó adásvételi szerződés hatálybalépésének az előfeltétele a szabályozási terv - 294/2012. (VI. 21.) Kgy. számú határozat szerinti - módosítása. A Közgyűlés felkéri a polgármestert, a jegyzőt és a főépítészt, hogy a szabályozási terv fentiek szerinti módosítását terjesszék a márciusi ülés elé elfogadásra.

4./ A Közgyűlés felkéri a polgármestert, hogy a szombathelyi 7273/27 hrsz-ú ingatlannak a vételi ajánlatban meghatározott részére vonatkozó adásvételi szerződés vevővel egyeztetett tervezetét terjessze az áprilisi ülés elé elfogadásra.

A Közgyűlés felkéri az eladó gazdasági társaságok vezető tisztségviselőit, hogy az áprilisi ülésre terjesszék elő a szombathelyi 7273/57, 7273/58, 7273/58/A és 7273/58/B hrsz-ú ingatlanoknak az LuK Savaria Kft. tulajdonában álló szombathelyi 8665/1 hrsz-ú ingatlan tekintetében cserével vegyes adásvételi szerződés vevővel egyeztetett tervezetét.

5./ A Közgyűlés úgy határozott, hogy a SZOVA Zrt. kérelmét érintően, továbbá a TISZK Kft-t érintő veszteség kérdését illetően márciusban hozza meg döntését.

**Felelős:** dr. Puskás Tivadar polgármester

 Marton Zsolt alpolgármester, a SZOVA Zrt. felügyelő bizottság elnöke

 dr. Popgyákunik Péter, a SZOVA Zrt. igazgatóság elnöke

 dr. Gaál Róbert jegyző

(A végrehajtás előkészítéséért:

 dr. Németh Gábor, a SZOVA Zrt. vezérigazgatója

 Bálint András, a Savaria TISZK Nonprofit Kft. ügyvezetője

Lakézi Gábor, a Városüzemeltetési Osztály vezetője

Kutnyánszky László, a Főépítészi Iroda vezetője)

**Határidő:** 1./ pont: azonnal

2./, 3./ és 5./ pont: 2013. márciusi Közgyűlés

 4./ pont: 2013. áprilisi Közgyűlés

**105/2013.(II.28.) Kgy. sz. határozat**

A Közgyűlés a SZOVA Szombathelyi Vagyonhasznosító és Városgazdálkodási Zrt. 2013. évi üzleti tervét a társaság Alapító Okirata VIII. fejezetében rögzített hatásköre alapján megtárgyalta és az Igazgatóság döntésének figyelembevételével az alábbi döntéseket hozta:

1) A 2013. évi üzleti terv 20 millió Ft-os reklám, marketing keretösszeggel kerüljön kiegészítésre.

2.) A Közgyűlés a társaság 2013. évi üzleti tervét 2.760.481 eFt árbevétellel, 80.551 eFt üzemi veszteséggel és 50.980 eFt adózás előtti veszteséggel jóváhagyja.

3.) A tervezett ingatlanértékesítések eredménye 200 millió forint számviteli nyereség, amelyet a fenti számok nem tartalmazna. Az ingatlanértékesítéseket is figyelembe véve a társaság tervezett üzemi eredménye 119.849 eFt üzemi és 149.420 eFt adózás előtti nyereség.

4.) A Közgyűlés tudomásul veszi, hogy az üzleti terv a devizakötvénnyel kapcsolatos árfolyamveszteséget nem tartalmazza. Szintén nem tartalmazza a terv a rezsicsökkentő intézkedések hulladékszállítási árakra történő kiterjesztésének hatását.

5.) A Közgyűlés

**„A”**

**támogatja**

**„B”**

**nem támogatja,**

hogy a társaság bérkerete az előző évinél 4%-kal nagyobb, 703.862 eFt legyen, a beruházásokra fordítható összeg pedig 423.842 eFt legyen.

6.) A Közgyűlés saját költségvetéséből 15 millió forint támogatást

**„A”**

**biztosít**

**„B”**

**nem biztosít**

az oktatási intézmények számára, a Kalandváros és a Műjégpálya 2013. évi szervezett csoportos látogatására.

7.) A Közgyűlés felkéri a vezérigazgatót, hogy a tényleges piaci folyamatok ismeretében legkésőbb a 2013. szeptemberi Közgyűlésre terjessze elő a SZOVA Zrt. jogszabályoknak megfelelő és versenyképességet biztosító szervezeti átalakítására, valamint a tervezett veszteség megszüntetésére vonatkozó javaslatait.

8.) A Közgyűlés azzal a feltétellel fogadja el a SZOVA Zrt. 2013. évi üzletéi tervét, hogy a települési szilárd hulladék elszállítására vonatkozó közszolgáltatási szerződés 2013. december 31-ig történő meghosszabbítására vonatkozó javaslatáról önálló előterjesztés keretében tud dönteni.

9.) A Közgyűlés azzal a feltétellel fogadja el a SZOVA Zrt. 2013. évi üzleti tervét, hogy

- az Önkormányzat által az önkormányzati ingatlanok kezeléséért a SZOVA Zrt-nek fizetendő havi díj 5%-kal, azaz havi nettó 15.618.110 forintról havi nettó 16.399.000 forintra történő emeléséről,

- Szombathely Megyei Jogú Város Önkormányzatának költségvetéséből a SZOVA Zrt. a 2012. évi ingatlankezelési számláinak kiegyenlítésére 100 millió forint támogatás biztosításáról, valamint

- 2013. január 1-től kezdődően az önkormányzat által a bérlőknek megítélt lakbértámogatás összegének havonta a SZOVA Zrt. által kezelt, az önkormányzati ingatlanok finanszírozását biztosító bankszámlára történő átutalásáról

 önálló előterjesztés keretében tud dönteni.

A Közgyűlés felkéri a SZOVA Zrt. Igazgatóságát, hogy a fenti döntésnek megfelelően az üzleti terv szükséges módosítását készítse el, illetve a Közgyűlés következő ülésére a kért önálló előterjesztések előkészítéséről gondoskodjon.

**Felelős:** dr. Puskás Tivadar polgármester

 Molnár Miklós alpolgármester

 Marton Zsolt alpolgármester, a SZOVA Zrt. felügyelő bizottságának elnöke

 dr. Popgyákunik Péter, a SZOVA Zrt. Igazgatóságának elnöke

 dr. Gaál Róbert jegyző

 A végrehajtásért:

 dr. Németh Gábor a SZOVA Zrt. vezérigazgatója

 A végrehajtás ellenőrzéséért:

 Lakézi Gábor, a Városüzemeltetési Osztály vezetője

**Határidő:** folyamatos, illetve a 8. és9. pont tekintetében a márciusi Közgyűlés

**106/2013.(II.28.) Kgy. sz. határozat**

A Közgyűlés úgy határozott, hogy a SZOVA Szombathelyi Vagyonhasznosító és Városgazdálkodási Zrt. 2013. évi üzleti tervére vonatkozó előterjesztést ismételten napirendjére tűzi.

**Felelős:** dr. Puskás Tivadar polgármester

**107/2013.(II.28.) Kgy. sz. határozat**

A Közgyűlés – módosító indítványra - elhatározza, hogy a 105/2013.(II.28.) Kgy. sz. határozata helyébe az alábbi döntés lép:

A Közgyűlés a SZOVA Szombathelyi Vagyonhasznosító és Városgazdálkodási Zrt. 2013. évi üzleti tervét a társaság Alapító Okirata VIII. fejezetében rögzített hatásköre alapján megtárgyalta és az Igazgatóság döntésének figyelembevételével az alábbi döntéseket hozta:

1) A 2013. évi üzleti terv 20 millió Ft-os reklám, marketing keretösszeggel kerüljön kiegészítésre.

2.) A Közgyűlés a társaság 2013. évi üzleti tervét 2.760.481 eFt árbevétellel, 80.551 eFt üzemi veszteséggel és 50.980 eFt adózás előtti veszteséggel jóváhagyja.

3.) A tervezett ingatlanértékesítések eredménye 200 millió forint számviteli nyereség, amelyet a fenti számok nem tartalmazna. Az ingatlanértékesítéseket is figyelembe véve a társaság tervezett üzemi eredménye 119.849 eFt üzemi és 149.420 eFt adózás előtti nyereség.

4.) A Közgyűlés tudomásul veszi, hogy az üzleti terv a devizakötvénnyel kapcsolatos árfolyamveszteséget nem tartalmazza. Szintén nem tartalmazza a terv a rezsicsökkentő intézkedések hulladékszállítási árakra történő kiterjesztésének hatását.

5.) A Közgyűlés támogatja, hogy a menedzsment tagjai kivételével társaság bérkerete az előző évinél 4%-kal nagyobb legyen, a beruházásokra fordítható összeg pedig 423.842 eFt legyen.

6.) A Közgyűlés saját költségvetéséből 15 millió forint támogatást biztosít az oktatási intézmények számára, a Kalandváros és a Műjégpálya 2013. évi szervezett csoportos látogatására.

7.) A Közgyűlés felkéri a vezérigazgatót, hogy a tényleges piaci folyamatok ismeretében legkésőbb a 2013. szeptemberi Közgyűlésre terjessze elő a SZOVA Zrt. jogszabályoknak megfelelő és versenyképességet biztosító szervezeti átalakítására, valamint a tervezett veszteség megszüntetésére vonatkozó javaslatait.

8.) A Közgyűlés azzal a feltétellel fogadja el a SZOVA Zrt. 2013. évi üzletéi tervét, hogy a települési szilárd hulladék elszállítására vonatkozó közszolgáltatási szerződés 2013. december 31-ig történő meghosszabbítására vonatkozó javaslatáról önálló előterjesztés keretében tud dönteni.

9.) A Közgyűlés azzal a feltétellel fogadja el a SZOVA Zrt. 2013. évi üzleti tervét, hogy

- az Önkormányzat által az önkormányzati ingatlanok kezeléséért a SZOVA Zrt-nek fizetendő havi díj 5%-kal, azaz havi nettó 15.618.110 forintról havi nettó 16.399.000 forintra történő emeléséről,

- Szombathely Megyei Jogú Város Önkormányzatának költségvetéséből a SZOVA Zrt. a 2012. évi ingatlankezelési számláinak kiegyenlítésére 100 millió forint támogatás biztosításáról, valamint

- 2013. január 1-től kezdődően az önkormányzat által a bérlőknek megítélt lakbértámogatás összegének havonta a SZOVA Zrt. által kezelt, az önkormányzati ingatlanok finanszírozását biztosító bankszámlára történő átutalásáról

 önálló előterjesztés keretében tud dönteni.

A Közgyűlés felkéri a SZOVA Zrt. Igazgatóságát, hogy a fenti döntésnek megfelelően az üzleti terv szükséges módosítását készítse el, illetve a Közgyűlés következő ülésére a kért önálló előterjesztések előkészítéséről gondoskodjon.

**Felelős:** dr. Puskás Tivadar polgármester

 Molnár Miklós alpolgármester

 Marton Zsolt alpolgármester, a SZOVA Zrt. felügyelő bizottságának elnöke

 dr. Popgyákunik Péter, a SZOVA Zrt. Igazgatóságának elnöke

 dr. Gaál Róbert jegyző

 A végrehajtásért:

 dr. Németh Gábor a SZOVA Zrt. vezérigazgatója

 A végrehajtás ellenőrzéséért:

 Lakézi Gábor, a Városüzemeltetési Osztály vezetője

**Határidő:** folyamatos, illetve a 8. és9. pont tekintetében a márciusi Közgyűlés

**108/2013.(II.28.) Kgy. sz. határozat**

1.) A Közgyűlés az 50/2013. (I.31.) Kgy. sz. határozatát akként változtatja meg, hogy

- a Nyugat-Pannon Járműipari és Mechatronikai Központ Szolgáltató Nonprofit Kft. ügyvezetőjének Szijártó Zsolt Ferenc 2015. március 31-ig terjedő határozott időre történő megválasztását javasolja a társaság taggyűlésének;

- a társaság felügyelő bizottságába Huszár Gábor helyett Dr. Reisinger Richárdot (szül: Szentgotthárd, 1977. 12. 26., anyja neve: Fasching Mária, lakcíme: 9970. Szentgotthárd, Kossuth L. u. 11.) javasolja megválasztani a társaság taggyűlésének.

2.) A Közgyűlés a Nyugat-Pannon Járműipari és Mechatronikai Központ Szolgáltató Nonprofit Kft. 2013. üzleti tervét 5.000 eFt önkormányzati támogatás biztosításával a társaság taggyűlésének elfogadásra javasolja azzal a feltétellel, ha a társaság felügyelő bizottsága nem hoz ezzel ellentétes döntést.

3.) A Közgyűlés elfogadásra javasolja a társaság taggyűlésének, hogy az előterjesztés mellékletét képező szervezeti felépítésről szóló ábra a társasági szerződés elválaszthatatlan melléklete legyen.

4.) A Közgyűlés felhatalmazza a polgármestert, hogy a társaság taggyűlésén a fentiek szerint szavazzon.

**Felelős:** Dr. Puskás Tivadar polgármester

 Marton Zsolt alpolgármester

 Molnár Miklós alpolgármester

 /A végrehajtásért:

 Szijártó Zsolt, a Nyugat-Pannon Járműipari és Mechatronikai Központ Szolgáltató

 Nonprofit Kft. ügyvezetője

 Lakézi Gábor, a Városüzemeltetési osztály vezetője

**Határidő**: a társaság következő taggyűlése

**109/2013.(II.28.) Kgy. sz. határozat**

Szombathely Megyei Jogú Város Közgyűlése a „Javaslat a Vas Megyei Intézményfenntartó Központ és Szombathely Megyei Jogú Város Önkormányzata között a Savaria Megyei Hatókörű Városi Múzeum és a Berzsenyi Dániel Megyei és Városi Könyvtár vonatkozásában megkötött átadás-átvételi megállapodás 6. számú mellékletének elfogadására” című előterjesztést megtárgyalta, és az átadás-átvételi megállapodások 6. számú mellékletét az előterjesztés melléklete szerinti tartalommal jóváhagyta.

**Felelős:** Dr. Puskás Tivadar polgármester

 (A végrehajtás előkészítéséért:

Dr. Károlyi Ákos, az Egészségügyi és Közszolgálati Osztály vezetője)

**Határidő:** azonnal

**110/2013.(II.28.) Kgy. sz. határozat**

Pitu Nicolae Adrian Szombathely, Rohonci út 19. 1/6. szám alatti lakos nem önkormányzati tulajdonban lévő lakásban lakók bérleti díj támogatás iránti kérelem elbírálásának felfüggesztése ügyében benyújtott fellebbezését Szombathely Megyei Jogú Város Közgyűlése a

**110/2013. (II.28.) Kgy. számú végzésével e l u t a s í t j a .**

A Közgyűlés egyidejűleg az 53.091-5/2013. számú végzést helybenhagyja.

A döntés ellen fellebbezésnek nincs helye.

A döntés felülvizsgálatát jogszabálysértésre hivatkozással a Szombathelyi Közigazgatási és Munkaügyi Bíróságtól a végzés közlésétől számított 30 napon belül lehet kérni. A keresetlevél elektronikus úton történő benyújtására nincs lehetőség.

A pert az Önkormányzat ellen kell megindítani.

Az eljárás költség- és illetékmentes.

**I N D O K O L Á S**

Pitu Nicolae Adrian, Szombathely, Rohonci út 19. 1/6. szám alatti lakos nem önkormányzati tulajdonban lévő lakásban lakók bérleti díj támogatás megállapítása iránti kérelmet nyújtott be.

Szombathely Megyei Jogú Város Közgyűlésének a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII. 01.) rendelete 77.§-a értelmében az önkormányzat az arra jogosultak számára vissza nem térítendő bérleti díj támogatást nyújt a költségvetésben meghatározott összeghatárig.

A közigazgatási hatósági eljárás és szolgáltatás általános szabályairól szóló 2004. évi CXL. törvény 32.§ (1) bekezdés alapján, ha az ügy érdemi eldöntése olyan kérdés előzetes elbírálásától függ, amelyben az eljárás más szerv hatáskörébe tartozik, vagy ugyanannak a hatóságnak az adott üggyel szorosan összefüggő más hatósági döntése nélkül megalapozottan nem dönthető el, a hatóság az eljárást felfüggeszti.

Tekintettel arra, Szombathely Megyei Jogú Város Önkormányzata 2013. évre elfogadott költségvetési rendelettel nem rendelkezik, az I. fokon eljáró hatóság az eljárást Szombathely Megyei Jogú Város Önkormányzata 2013. évi költségvetési rendeletének hatálybalépéséig felfüggesztette.

A Kérelmező a végzés ellen a törvényes határidőn belül fellebbezést nyújtott be, melyben szociális helyzetére tekintettel kérte kérelmének sürgős elbírálását.

Fellebbezésében Nevezett előadta, hogy rokkantnyugdíja és felesége alacsony jövedelme miatt három kiskorú gyermekük eltartása problémát jelent a magas lakásfenntartási költségek miatt.

A fellebbezésben foglaltakat megvizsgálva megállapítható, hogy a fellebbezéssel megtámadott végzés megfelel a vonatkozó jogszabályi rendelkezések előírásainak, mivel a 2013. évi költségvetési rendelet elfogadásáig nincs lehetőség a kérelem érdemi elbírálására. Előzőek miatt a Közgyűlés a fellebbezést elutasította.

Döntésem a Szombathely Megyei Jogú Város Közgyűlésének a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII. 01.) rendelete 77. §-án alapul.

A hatáskör a közigazgatási és hatósági eljárás általános szabályairól szóló 2004. évi CXL. törvény (a továbbiakban: Ket.) 107. § (1) bekezdésén, az illetékesség összhangban a Ket. 21. § (1) bekezdés a) pontján alapul.

A keresetlevél elektronikus úton történő benyújtását Szombathely Megyei Jogú Város Önkormányzat Közgyűlésének az elektronikus hatósági ügyintézés és szolgáltatás helyi szabályozásáról szóló 33/2005. (X.27.) rendelete 3. § (1) bekezdése alapján zártam ki. Ezen önkormányzati rendelet hivatkozott szakasza felsorolja azon hatósági ügyeket, ahol helye van elektronikus ügyintézésnek – ezen eljárások között a szociális igazgatási eljárás nem szerepel.

A polgári perrendtartásáról szóló 1952. évi III. törvény 330. § (2) bekezdése szerint a Közgyűlés önkormányzati hatósági ügyben hozott határozata felülvizsgálatát jogszabálysértésre hivatkozással lehet kérni, és a keresetlevelet az elsőfokú közigazgatási határozatot hozó szervnél a felülvizsgálni kért határozat közlésétől számított 30 napon belül kell benyújtani, vagy ajánlott küldeményként postára adni.

**Felelős:** Dr. Puskás Tivadar polgármester

 Mester Ágnes, a Lakásiroda vezetője

 /a II. fokú határozat közléséért/

**Határidő:** azonnal

**111/2013.(II.28.) Kgy. sz. határozat**

Bencsics Béla Tamás, Szombathely, Thököly Imre u. 30. fsz. 4. szám alatti lakos lakbértámogatás megállapítása ellen benyújtott fellebbezését Szombathely Megyei Jogú Város Közgyűlése

 **111/2013. (II.28.) Kgy. számú határozatával e l u t a s í t j a.**

Egyidejűleg a 53.202-4/2013. sz. határozatot helybenhagyta.

A határozat ellen fellebbezésnek helye nincs.

A határozat felülvizsgálatát jogszabálysértésre hivatkozással a Szombathelyi Közigazgatási és Munkaügyi Bíróságtól a határozat közlésétől számított 30 napon belül lehet kérni.

A pert az Önkormányzat ellen kell megindítani.

Az eljárás költség- és illetékmentes.

# I N D O K O L Á S

Bencsics Béla Tamás, Szombathely, Thököly Imre utca 30. fsz. 4. szám alatti lakos 2013. évre vonatkozó lakbértámogatás megállapítását kérelmezte. Az I. fokon eljáró hatóság a lakbértámogatást 2013. március 1. napjától 2013. december 31. napjáig terjedő időtartamra állapította meg, tekintettel arra, hogy a kérelmező 2013. január 8. napján nyújtotta be kérelmét.

Nevezett a határozat ellen törvényes határidőn belül fellebbezéssel élt. Fellebbezésében előadta, szociális helyzetére való tekintettel sérelmezi, hogy támogatást nem a kérelem beadásának hónapjától, hanem 2013. március 1. napjától állapította meg az eljáró hatóság.

Szombathely Megyei Jogú Város Közgyűlésének a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtható támogatások szabályainak megállapításáról szóló 36/2010. (XII.1.) számú rendelete (továbbiakban: rendelet) 75. § (3) értelmében a támogatás megállapítását minden év november 30. napjáig ismételten kérelmezni kell. A támogatást a következő év január 1. napjától december 31. napjáig kell megállapítani. A rendelet 75.§ (4) bekezdése értelmében a határidőn túl benyújtott kérelemre támogatás a kérelem benyújtását követő második hónap 1. napjától állapítható meg, a tárgyév december 31. napjáig.

Mivel a fellebbezéssel megtámadott I. fokú határozat megfelel a vonatkozó jogszabályi rendelkezések előírásainak, a fellebbezés során előadott körülmények a döntés meghozatala során nem vehetők figyelembe, továbbá méltányosságra lehetőség nincsen, ezért a Közgyűlés a fellebbezést elutasította.

Döntésem a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtható támogatások szabályainak megállapításáról szóló 36/2010. (XII.1.) önkormányzati rendelet 75. §-án alapul.

A hatáskör a közigazgatási és hatósági eljárás általános szabályairól szóló 2004. évi CXL. törvény (a továbbiakban: Ket.) 107. § (1) bekezdésén, az illetékesség összhangban a Ket. 21. § (1) bekezdés a) pontján alapul.

A keresetlevél elektronikus úton történő benyújtását Szombathely Megyei Jogú Város Önkormányzat Közgyűlésének az elektronikus hatósági ügyintézés és szolgáltatás helyi szabályozásáról szóló 33/2005. (X.27.) rendelete 3. § (1) bekezdése alapján zártam ki. Ezen önkormányzati rendelet hivatkozott szakasza felsorolja azon hatósági ügyeket, ahol helye van elektronikus ügyintézésnek – ezen eljárások között a szociális igazgatási eljárás nem szerepel.

A polgári perrendtartásáról szóló 1952. évi III. törvény 330. § (2) bekezdése szerint a Közgyűlés önkormányzati hatósági ügyben hozott határozata felülvizsgálatát jogszabálysértésre hivatkozással lehet kérni, és a keresetlevelet az elsőfokú közigazgatási határozatot hozó szervnél a felülvizsgálni kért határozat közlésétől számított 30 napon belül kell benyújtani, vagy ajánlott küldeményként postára adni.

**Felelős:** Dr. Puskás Tivadar polgármester

 Mester Ágnes, a Lakásiroda vezetője

 /a II. fokú határozat közléséért/

**Határidő:** azonnal

**112/2013.(II.28.) Kgy. sz. határozat**

Hajnal Lászlóné (sz.: Bognár Ibolyka Julianna, Szombathely, 1945.02.23., an.: Harasztovics Irén ) 9700 Szombathely, Jászai M. u. 27. 3/15. szám alatti lakos köztemetés költségének visszafizetésére kötelező határozat ellen benyújtott fellebbezését Szombathely Megyei Jogú Város Közgyűlése a

**112/2013. (II.28.) Kgy. számú határozatával e l u t a s í t j a .**

Egyidejűleg a 41340-2/2013. számú határozatot helybenhagyja.

A határozat ellen fellebbezésnek helye nincs. A határozat felülvizsgálatát jogszabálysértésre hivatkozással a Szombathelyi Közigazgatási és Munkaügyi Bíróságtól a határozat közlésétől számított 30 napon belül lehet kérni. A pert az Önkormányzat ellen kell indítani. A keresetlevél benyújtására elektronikus úton nincs lehetőség.

A szociális igazgatási eljárás költség– és illetékmentes.

**I N D O K O L Á S**

Néhai Bognár Lívia (szül.: Szombathely, 1932.11.26., an.: Harasztovics Irén) 2012. december 10. napján elhunyt.

A szociális igazgatásról és szociális ellátásokról szóló 1993. évi III. törvény (továbbiakban: Szt.) 48. § (1) bekezdés b) pontja alapján a haláleset helye szerint illetékes települési önkormányzat polgármestere önkormányzati hatáskörben – a halálesetről való tudomásszerzést követő 30 napon belül – gondoskodik az elhunyt személy közköltségen történő eltemettetéséről, ha az eltemettetésre köteles személy az eltemettetésről nem gondoskodik.

A temetőkről és a temetkezésről szóló 1999. évi XLIII. törvény 20. §-a alapján a temetésről sorrendben a következők kötelesek gondoskodni:

a) aki a temetést szerződésben vállalta,

b) akit arra az elhunyt végrendelete kötelez,

c) végintézkedés hiányában elhunyt temetéséről az elhalálozása előtt vele együtt élő házastársa vagy élettársa,

d) az elhunyt egyéb közeli hozzátartozója a törvényes öröklés rendje szerint.

A fenti törvény 20. § a-c) pontja alapján a temetésre köteles személy nem volt.

A Polgári Törvénykönyvről szóló 1959. évi IV. törvény (Ptk.) 685. § b) pontja értelmében közeli hozzátartozók a házastárs, az egyeneságbeli rokon, az örökbefogadott, a mostoha- és nevelt gyermek, az örökbefogadó-, a mostoha- és a nevelőszülő, valamint a testvér. A Ptk. 607. §-a szerint a törvényes öröklés rendje: törvényes örökös elsősorban az örökhagyó gyermeke, több gyermek fejenként egyenlő részben örököl, ha leszármazó nincs, a házastárs örököl. Az elhunytnak házastársa, egyeneságbeli rokona nem volt.

Az elhunyt két testvére, Jegenyési Istvánné és Hajnal Lászlóné. Hajnal Lászlóné úgy nyilatkozott, hogy az elhunyt eltemettetéséről gondoskodni nem tud, így köztemetést kért; Jegenyési Istvánné pedig a temetésről nem gondoskodott.

Fentiek alapján néhai Bognár Lívia köztemetését Szombathely Megyei Jogú Város Önkormányzat Polgármestere a 42614-5/2012. számú határozatával 2012.12.13. napján elrendelte.

A temetés költsége összesen 184 465,- Ft volt, melyet Szombathely Megyei Jogú Város Polgármesteri Hivatala kiegyenlített.

Az Szt. 48. § (3) bekezdés b) pontja értelmében az elhunyt személy utolsó lakóhelye szerinti települési önkormányzat az eltemettetésre köteles személyt a köztemetés költségeinek megtérítésére kötelezi.

Az I. fokon eljárt hatóság a 2013.01.31. napján kelt 41340-2/2013. számú határozattal Hajnal Lászlóné (sz.: Bognár Ibolyka Julianna, Szombathely, 1945.02.23., an.: Harasztovics Irén ) 9700 Szombathely, Jászai M. u. 27. 3/15. szám alatti lakost testvére közköltségen történő hamvasztásos temetési költsége 1/2 részének megtérítésére kötelezte 92 230,- Ft összegben.

Nevezett a határozat ellen törvényes határidőn belül, 2013. február 7. napján fellebbezéssel élt. Fellebbezésében előadta, hogy nyugdíjából, mely - a csatolt igazolás szerint 2013. január hónapban - 81 105,- Ft, a közüzemi díjak és a gyógyszereinek kiváltása után nem tudja a 92 230,- Ft köztemetési költséget visszafizetni.

A fellebbezésben foglaltakat megvizsgálva megállapítható, hogy a fellebbező által leírtak nem vehetők figyelembe a döntés meghozatala során, méltányosság gyakorlására lehetőség nincsen, a fellebbezéssel megtámadott határozat megfelel a vonatkozó jogszabályi előírásoknak, ezért a Közgyűlés a fellebbezést elutasította.

A hatáskör a közigazgatási és hatósági eljárás általános szabályairól szóló 2004. évi CXL. törvény (a továbbiakban: Ket.) 107. § (1) bekezdésén, az illetékesség a Ket. 21. § (1) bekezdés a) pontjában foglaltakon alapul.

A keresetlevél elektronikus úton történő benyújtását Szombathely Megyei Jogú Város Önkormányzata Közgyűlésének az elektronikus hatósági ügyintézés és szolgáltatás helyi szabályairól szóló 33/2005. (X.27.) önkormányzati rendelet 3.§ (1) bekezdése alapján zárta ki a közgyűlés.

A határozat az Szt. 48. § (1) bekezdés b) pontján, az Szt. 48. § (3) bekezdés b) pontján, az 1999. évi XLIII. törvény 20. §- án, a Ptk. 607.§- án és a 685. § b) pontján, a Ket. 107. § (1) bekezdésén, valamint Szombathely Megyei Jogú város Önkormányzat Közgyűlésének az elektronikus hatósági ügyintézés és szolgáltatás helyi szabályozásáról szóló 33/2005. (X.27.) rendelete 3. § (1) bekezdésében foglaltakon alapul.

A polgári perrendtartásáról szóló 1952. évi III. törvény 330. § (2) bekezdése szerint a Közgyűlés önkormányzati hatósági ügyben hozott határozata felülvizsgálatát jogszabálysértésre hivatkozással lehet kérni, és a keresetlevelet az elsőfokú közigazgatási határozatot hozó szervnél a felülvizsgálni kért határozat közlésétől számított 30 napon belül kell benyújtani, vagy ajánlott küldeményként postára adni.

**Felelősök:**  Dr. Puskás Tivadar polgármester

 dr. Bencsics Enikő, a Szociális és Családvédelmi Iroda vezetője

 /a II. fokú határozat közléséért/

**Határidő:** 2013. 04.30.

**113/2013.(II.28.) Kgy. sz. határozat**

Leposa Ágnes Szombathely, Rohonci út 19. V/21. szám alatti lakos a Szombathely, Rohonci út 19. V/21. szám alatti ingatlanon folytatott ebtartás megszüntetésére kötelező 2.179-4/2013. számú határozat ellen benyújtott fellebbezését Szombathely Megyei Jogú Város Közgyűlése a 113/2013. (II.28.) számú

**határozatával elutasította.**

Egyidejűleg a 2.179-4/2013. számú határozatot helybenhagyja.

A határozat ellen fellebbezésnek helye nincs.

A határozat felülvizsgálatát jogszabálysértésre hivatkozással a Szombathelyi Közigazgatási és Munkaügyi Bíróságtól a határozat közlésétől számított 30 napon belül lehet kérni. A keresetlevél elektronikus úton történő benyújtására nincs lehetőség.

A pert az Önkormányzat ellen kell indítani.

**I N D O K O L Á S**

Leposa Ágnes Szombathely, Rohonci út 19. V/21. szám alatti lakos fellebbezéssel élt a Jogi, Képviselői és Hatósági Osztály 2013. január 17-én kelt, a Szombathely, Rohonci út 19. V/21. szám alatti ingatlanon folytatott ebtartás megszüntetését elrendelő 2.179-4/2013. számú határozat ellen.

Horváth Mária Szombathely, Rohonci út 19. IV/17. szám alatti lakos bejelentést tett Szombathely Megyei Jogú Város Polgármesteri Hivatala Jogi, Képviselői és Hatósági Osztály Általános Hatósági Irodán, hogy Leposa Ágnes Szombathely, Rohonci út 19. V/21. szám alatti lakos a lakásában 1-2 éve tart úgy kutyát, hogy az Ő, mint közös födémszomszéd írásos beleegyezését nem kérte ki, a beleegyezésével nem rendelkezik. Leposa Ágnes ebtartása nagyon zavarja a bejelentőt. Az állattartó a lakásában a kutyának rendszeresen labdát dobál, vagy a kutya a labdával játszik, amit Horváth Mária a lakásában minden esetben hall. Az állandó hanghatás rendszeresen és folyamatosan zavarja a bejelentő nyugalmát.

Horváth Mária Szombathely, Rohonci út 19. IV/17. szám alatti lakos kijelentette, hogy az V. emelet 21. számú lakás a födémszomszédja, és a fenti ingatlanon folytatott ebtartásba nem egyezik bele.

Az Általános Hatósági Iroda 2013. január 15-én helyszíni szemlét tartott a Szombathely, Rohonci út 19. V/21. szám alatti ingatlanon, melyen az alábbiakat állapította meg:

Az ingatlan Leposa Ágnes Szombathely, Rohonci út 19. V/21. szám alatti lakos tulajdonában van, ahol a tulajdonos egy 2010. október 31-i születésű, szuka ivarú, acélkék-cser szőrzetű yorkshire terrier fajtájú kutyát tart. Az eb mikrochippel el van látva.

Az eljáró hatóság tájékoztatta az állattartót Szombathely Megyei Jogú Város Önkormányzata Közgyűlésének az állattartók egyes magatartási, valamint az állattartó épületek elhelyezésének szabályairól szóló 34/2012.(XI.07.) sz. rendeletének előírásairól, mely szerint a közös fal- és födémszomszédok hozzájárulásával tarthat kutyát az ingatlanon.

A helyszíni szemlén Leposa Ágnes állattartó nyilatkozta, hogy a felső és oldalsó – egyik födém és a falszomszéd – szomszédok hozzájárulásával rendelkezik, egyedül az alsó, IV. emelet 17. számú lakásszomszédja nem járult hozzá az ebtartásához.

Szombathely Megyei Jogú Város Önkormányzata Közgyűlésének az állattartók egyes magatartási, valamint az állattartó épületek elhelyezésének szabályairól szóló 34/2012.(XI.07.) rendelet (továbbiakban: rendelet) szabályozza az állattartás felté-teleit.

A rendelet 7.§-a szerint:

(2) „Az eb tartónak, ha az ebet több lakásos épület lakásában, vagy más funkciójú helyiségében, helyiségeiben tartja, az állattartás megkezdését megelőzően be kell szereznie az eb tartóval közös fal és födémszomszédok hozzájárulását. Az egészségügyi okból vezető- és/vagy jelzőkutyát tartókra e kötelezettség nem vonatkozik.”

Fentiek alapján a Jogi, Képviselői és Hatósági Osztály a 2013. január 17-én kelt 2.179-4/2013. számú határozatban kötelezte Leposa Ágnest, hogy a Szombathely, Rohonci út 19. V/21. szám alatti ingatlanon 2013. február 28-i határnappal a yorkshire terrier fajtájú eb tartását szüntesse meg, az eb részére másik tartási helyről gondoskodjon.

2013. január 24-én Leposa Ágnes kérelemmel fordult Szombathely Megyei Jogú Város Polgármesteréhez, melyben kérte, hogy a lakásában, a Szombathely, Rohonci út 19. V/21. szám alatti ingatlanon történő ebtartást - a kérelemhez csatolt 2 db egészségügyi igazolás figyelembevételével, ezek mérlegelése mellett – engedélyezze részére, valamint a hatósági eljárás megszüntetésére intézkedjen.

Ezt követően, 2013. január 28-án érkezett meg a Jogi, Képviselői és Hatósági Osztályra Leposa Ágnes 2.179-4/2013. számú határozat ellen benyújtott fellebbezése.

Fellebbezésében Leposa Ágnes kérte:

* a 2.179-4/2013. számú határozat hatályon kívül helyezését;
* a 2013. január 24-én benyújtott kérelme és azok mellékletei figyelembevételével az állattartási ügyének felülvizsgálatát.

Az első fokon eljáró hatóság megvizsgálta a Szombathely, Rohonci út 19. V/21. szám alatti ingatlanon történő ebtartás engedélyezésének jogszabályi lehetőségét, az állattartó által benyújtott szakorvosi véleményt és orvosi igazolást.

A jogszabályi háttér nem teszi lehetővé, hogy az ebtartóval közös fal és födémszomszédok hozzájárulásának hiányában a szakorvosi – hiába klinikai szakpszichológus – vélemény alapján engedélyezhető legyen az adott ingatlanon az ebtartás.

Az első fokon eljáró hatóság tájékoztatta Leposa Ágnes Szombathely, Rohonci út 19. V/21. szám alatti lakost, hogy pszichológiai betegség kezelése során van lehetőség terápiás, úgynevezett segítő kutya alkalmazására, melynek feltételeit a segítő kutya kiképzésének, vizsgáztatásának és alkalmazhatóságának szabályairól szóló 27/2009. (XII.3.) SZMM rendelet szabályozza. Előbbiek miatt a Jogi, Képviselői és Hatósági Osztály egyeztetésre, megbeszélésre hívta Leposa Ágnes állattartót, valamint a Fekete István Állatvédő Egyesület Elnökét.

Leposa Ágnes Szombathely, Rohonci út 19. V/21. szám alatti lakos az egyeztetésen, megbeszélésen nem jelent meg, távolmaradását sem jelezte.

Fentiek alapján az eljáró hatóság azon szándéka, hogy segítsen megoldást találni az állattartás egészségügyi okok miatti folytatására – terápiás kutya alkalmazhatóságával –, nem járt sikerrel.

Összességében megállapítható, hogy Leposa Ágnes Szombathely, Rohonci út 19. V/21. szám alatti lakos az alsó födémszomszéd hozzájárulásának hiányában nem tud eleget tenni Szombathely Megyei Jogú Város Önkormányzata Közgyűlésének az állattartók egyes magatartási, valamint az állattartó épületek elhelyezésének szabályairól szóló 34/2012.(XI.07.) számú rendelet előírásainak, ezáltal nem tarthat kutyát a fenti ingatlanon. Az első fokon eljáró hatóság eljárása során az ügyre vonatkozó tényeket vette figyelembe, minden bizonyítékot súlyának megfelelően értékelt, döntését valósághű tényállásra alapozta.

A Közgyűlés Leposa Ágnes fellebbezését a 2013. február 28-i ülésén megtárgyalta. Megállapította, hogy Leposa Ágnes Szombathely, Rohonci út 19. V/21. szám alatti lakos a jelenlegi ebtartásával megsérti Szombathely Megyei Jogú Város Önkormányzata Közgyűlésének az állattartók egyes magatartási, valamint az állattartó épületek elhelyezésének szabályairól szóló 34/2012.(XI.07.) számú rendeletének előírásait.

A Közgyűlés a 113/2013. (II.28.) számú határozatával a fellebbezést elutasította, az I. fokú határozatot helybenhagyta.

A II. fokú határozat a közigazgatási hatósági eljárás és szolgáltatás általános szabályairól szóló 2004. évi CXL. törvény (továbbiakban: Ket.) 105.§ (1) bekezdésén alapul.

A keresetlevél elektronikus úton történő benyújtását Szombathely Megyei Jogú Város Önkormányzata Közgyűlésének az elektronikus hatósági ügyintézés és szolgáltatás helyi szabályairól szóló 33/2005. (X.27.) önkormányzati rendelet 3.§ (1) bekezdése alapján zárta ki a közgyűlés. Ezen önkormányzati rendelet hivatkozott §-a felsorolja azon hatósági ügyeket, ahol helye van az elektronikus ügyintézésnek. Ezen eljárások között az állattartással kapcsolatos hatósági ügyek nem szerepelnek . A polgári perrendtartásáról szóló 1952. évi III. törvény 330. § (2) bekezdése szerint a Közgyűlés önkormányzati hatósági ügyben hozott határozata felülvizsgálatát jogszabálysértésre hivatkozással lehet kérni, és a keresetlevelet az elsőfokú közigazgatási határozatot hozó szervnél a felülvizsgálni kért határozat közlésétől számított 30 napon belül kell benyújtani, vagy ajánlott küldeményként postára adni.

A hatóság hatáskörét és illetékességét a Ket. 107. § (1) bekezdése állapítja meg.

**Felelős:** dr. Puskás Tivadar polgármester

 (a II. fokú határozat kézbesítéséért:

Babicsné dr. Tőke Erzsébet Jogi, Képviselői és Hatósági Osztályvezető)

**Határidő:** 2013. március 15.

**114/2013.(II.28.) Kgy. sz. határozat**

Szombathely Megyei Jogú Város Önkormányzata által adományozható kitüntetések.

A 2013. évi Szociális Hét rendezvénysorozat után lesz feltöltve a KBR rendszerbe.

**115/2013. (II. 28.) Kgy. számú határozat**

A Közgyűlés felkéri a SZOVA Zrt. Igazgatóságát, hogy a szombathelyi 0172/4 és 0172/6 hrsz-ú ingatlanok értékesítése során a SZOVA Zrt. ingatlan és ingó vagyontárgyak értékesítéséről szóló hatályos szabályzata alapján eljárva, az eredménytelenné nyilvánított pályázati eljárásban ajánlott vételár növelését szem előtt tartva hirdetmény közzététele nélkül induló pályázati eljárást folytasson le.

A Közgyűlés felkéri a polgármestert, hogy Dominó Trans Kft-vel a fenti eljárás keretében folytatandó tárgyaláson működjön közre.

**Felelős:** Dr. Puskás Tivadar polgármester

Marton Zsolt alpolgármester, a SZOVA Zrt. felügyelő bizottságának elnöke

Dr. Popgyákunik Péter, a SZOVA Zrt. Igazgatóságának elnöke

 (A végrehajtásért:

 Dr. Németh Gábor, a SZOVA Zrt. vezérigazgatója

Lakézi Gábor, a Városüzemeltetési Osztály vezetője)

**Határidő:** azonnal

**116/2013. (II. 28.) Kgy. számú határozat**

Szombathely Megyei Jogú Város Közgyűlése Dr. Nagy Tibort visszahívja a Bűnmegelőzési, Közrendvédelmi és Közbiztonsági Bizottságból és helyette Hollósi Gábort választja meg a bizottság tagjaként.

**Felelős:** Dr. Puskás Tivadar polgármester

(A végrehajtás előkészítéséért: Tóth Zoltán, a Szervezési Osztály vezetője

**Határidő:** azonnal